**ประกาศความเป็นส่วนตัวของลูกค้า**

บริษัทเหล็กสยามยามาโตะ จำกัด (“บริษัทฯ”) ได้จัดทำ และประกาศใช้บังคับภายในองค์กร สำหรับนโยบายคุ้มครองข้อมูลส่วนบุคคล เพื่อปฏิบัติตามพระราชบัญญัติคุ้มครองข้อมูลส่วนบุคคล พ.ศ. 2562 (“พรบฯ”) เรียบร้อยแล้ว

บริษัทฯ จึงได้ประกาศความเป็นส่วนตัวฉบับนี้ขึ้น (“ประกาศ”) เพื่อแจ้งให้ท่านทราบเกี่ยวกับนโยบายในการคุ้มครองข้อมูลส่วนบุคคล เกี่ยวข้องกับการประมวลผลข้อมูลส่วนบุคคล และสิทธิของท่านในฐานะเจ้าของข้อมูลส่วนบุคคลตามพรบฯ ทั้งนี้ บริษัทฯ จะทบทวนและปรับปรุงประกาศนี้ให้มีความสอดคล้องกับพรบฯ

**1. วัตถุประสงค์การประมวลผล**

บริษัทฯ ได้ดำเนินการเก็บรวบรวม ใช้ หรือเปิดเผย ข้อมูลส่วนบุคคลของท่าน เพื่อดำเนินการตามสัญญาที่ท่านได้ทำไว้กับบริษัทฯ และเพื่อปฏิบัติตามกฎหมายที่เกี่ยวข้อง โดยมีวัตถุประสงค์ดังนี้

1. เพื่อปฏิบัติตามสัญญา หรือข้อตกลงใดๆ กับท่าน และการดำเนินใดๆ ก่อนเข้าทำสัญญาหรือข้อตกลงใดๆ ระหว่างท่านและบริษัท
2. เพื่อประมวลผลข้อมูลส่วนบุคคลของท่าน เพื่อปฏิบัติตามสัญญา หรือข้อตกลงใดๆ ซึ่งได้ทำสัญญาหรือข้อตกลงใดๆ ระหว่างท่านและบริษัท
3. เพื่อประโยชน์อันชอบธรรมของบริษัทฯ ในการประมวลผลข้อมูลส่วนบุคคลของท่าน โดยบริษัทฯ ได้คำนึงประโยชน์และสิทธิเสรีภาพของท่านเท่ากับประโยชน์ดังกล่าว
4. เพื่อวัตถุประสงค์ตามที่ท่านได้ให้ความยินยอมโดยชัดแจ้งแก่บริษัทฯ
5. เพื่อปกป้องหรือระงับอันตรายต่อชีวิต ร่างกาย หรือสุขภาพของบุคคล ซึ่งท่านไม่สามารถให้ความยินยอมในขณะนั้นได้ ไม่ว่าด้วยเหตุผลใดก็ตาม

**2. ข้อมูลส่วนบุคคล และแหล่งการเก็บรวบรวม**

บริษัทฯ เก็บรวบรวม ใช้ หรือเปิดเผยข้อมูลส่วนบุคคลของท่าน ทั้งนี้ บริษัทฯ อาจจะได้รับข้อมูลส่วนบุคคลจากท่านโดยตรง หรือได้รับจากบุคคลภายนอก ซึ่งท่านได้ให้ความยินยอมอย่างชัดแจ้งในการอนุญาตให้ส่งหรือโอนข้อมูลส่วนบุคคลของท่าน ได้จำแนกข้อมูลส่วนบุคคลของท่านซึ่งบริษัทฯ ได้เก็บรวบรวมดังนี้

|  |  |  |  |
| --- | --- | --- | --- |
| **ประเภทข้อมูล** | **บริษัทฯ ได้รับโดยตรง** | **บริษัทฯ ได้รับจากบุคคลที่ได้รับความยินยอมโดยชัดแจ้งจากท่าน** | **แหล่งข้อมูลอื่นฯ ซึ่งท่านจงใจเปิดเผยข้อมูลส่วนบุคคล\*** |
| **ข้อมูลส่วนตัว** (ชื่อนามสกุล เพศ วันเดือนปีเกิด สำเนาหมายเลขบัตรประชาชน ภาพบนสำเนาบัตรประชาชน สำเนาใบอนุญาตขับขี่ และภาพบนสำเนาใบอนุญาตขับขี่ ภาพถ่าย ภาพถ่ายหรือวิดีโอบันทึจากกล้องวงจรปิด) | ใช่ | ใช่ | ไม่ใช่ |
| **ข้อมูลการติดต่อ** (ที่อยู่ เบอร์โทรศัพท์ อีเมล์ หรือการติดต่อผ่านสื่อโซเซียล) | ใช่ | ใช่ | ไม่ใช่ |
| **ข้อมูลสุขภาพ** (หนังสือรับรองแพทย์ ประวัติการรักษาพยาบาล และข้อมูลอื่นๆ เกี่ยวกับสุขภาพที่ท่านได้ให้ความยินยอมอย่างชัดแจ้งจากท่าน) | ใช่ | ใช่ | ไม่ใช่ |
| **ข้อมูลส่วนบุคคลที่มีความอ่อนไหว** (ข้อมูลศาสนา เชื้อชาติ ข้อมูลชีวภาพ ที่ท่านได้ให้ความยินยอมอย่างชัดแจ้งจากท่าน) | ใช่ | ใช่ | ไม่ใช่ |
| **ข้อมูลการทำธุรกรรมกับบริษัท** (การซื้อสินค้าหรือบริการของบริษัท, บทสนทนาระหว่างพนักงานบริษัทและท่าน, ข้อมูลการเข้าใช้งานเว๊ปไซต์ของบริษัทฯ, แบบสำรวจความเห็นของลูกค้า, หนังสือร้องเรียนเกี่ยวกับสินค้าหรือบริการ และเรื่องอื่นๆ ของบริษัทฯ, ข้อมูลการเข้าร่วมกิจกรรมทางการตลาดของบริษัทฯ, ข้อมูลทานด้านการเงิน) | ใช่ | ใช่ | ใช่ |

\*เมื่อบริษัทฯ ได้รับข้อมูลส่วนบุคคลของท่านจากแหล่งอื่น บริษัทฯ จะรีบแจ้งให้ทราบโดยเร็วตามกฎหมาย

**3. การเปิดเผยข้อมูลส่วนบุคคล**

บริษัทฯ จะไม่เปิดเผยข้อมูลส่วนบุคคลของท่านให้แก่บุคคลภายนอก เว้นแต่จะเป็นการดำเนินการตามคำสั่งของท่าน หรือได้รับความยินยอมอย่างชัดแจ้งจากท่านก่อนการเปิดเผยดังกล่าว ได้แก่

* การสอบถามประวัติส่วนตัวของท่าน จากบุคคลที่ท่านได้ให้รายชื่อและเบอร์โทรศัพท์ เพื่อติดต่อสอบถาม
* บุคคลภายนอก ซึ่งท่านได้ให้ความยินยอมอย่างชัดแจ้งในการติดต่อเพื่อสอบถามเกี่ยวกับข้อมูลส่วนบุคคลของท่าน
* ผู้รับเหมาช่วง นายหน้า หรือผู้ให้บริการใดๆ ที่มีข้อตกลงกับท่าน เพื่อเข้าทำสัญญา หรือข้อตกลงใดๆ กับบริษัท รวมทั้งผู้แทน ตัวแทน ผู้บริหาร พนักงาน หรือบุคคลใดๆ ที่มีความสัมพันธ์ทางกฎหมายกับผู้รับเหมาช่วง นายหน้า หรือผู้ให้บริการใดๆ และท่าน
* พนักงาน บุคคลภายนอก หรือบุคคลใดๆ ที่ได้รับการมอบอำนาจเป็นหนังสือ หรือมีสัญญาทางกฎหมายรับรองการกระทำการแทนท่าน ในการติดต่อกับบริษัทฯ
* สถาบันการเงิน ธนาคาร บริษัทประกันภัย นิติบุคคลใดๆ หรือบุคคลธรรมดา ที่มีการมอบอำนาจเป็นหนังสือ หรือมีสัญญาทางกฎหมาย ซึ่งท่านได้ทำสัญญาหรือข้อตกลง
* เจ้าหน้าที่รัฐ หรือเจ้าหน้าที่ที่มีกฎหมายให้อำนาจ หรือศาล หรือองค์กรรัฐอื่นๆ ผู้ตรวจสอบบัญชี ซึ่งมีอำนาจตามกฎหมาย หรือมีหนังสือมอบอำนาจ หรือมีสัญญาทางกฎหมาย ซึ่งท่านได้ทำสัญญา หรือเป็นผู้มีอำนาจหน้าที่ตามกฎหมายในการตรวจสอบการประกอบธุรกิจ หรือการปฏิบัติตามกฎหมายของบริษัท
* หน่วยงานรัฐเกี่ยวกับการการป้องกันทุจริต ธนาคารแห่งประเทศไทย หรือหน่วยงานรัฐที่ดูแลความมั่นคงของรัฐ หรือความมั่นคงทางด้านเศรษฐกิจ ซึ่งมีอำนาจตามกฎหมาย
* ทนายความ ที่ปรึกษา หรือนิติบุคคล หรือบุคคลธรรมดาที่ได้รับมอบอำนาจเป็นหนังสือ หรือมีสัญญาทางกฎหมาย ซึ่งท่านได้ทำสัญญาหรือข้อตกลง
* บุคคลใดๆ ที่บริษัทฯ ได้รับคำสั่งจากท่านให้เปิดเผยข้อมูลส่วนบุคคลของท่านให้แก่บุคคลดังกล่าว

**4. ระยะเวลาการเก็บรักษาข้อมูลส่วนบุคคล**

บริษัทฯ จะเก็บรวบรวมข้อมูลส่วนบุคคลของท่านตลอดระยะเวลาตามสัญญาหรือข้อตกลงที่ได้ทำกับท่าน เพื่อให้บรรลุวัตถุประสงค์การประมวลผลที่ได้ระบุไว้หรือที่แจ้งให้ทราบ ทั้งนี้ บริษัทฯ ขอสงวนสิทธิในการเก็บรักษาข้อมูลส่วนบุคคลไว้ 10 ปีนับจากวันสิ้นสุดสัญญาหรือข้อตกลงดังกล่าว เพื่อปฏิบัติตามกฎหมายที่เกี่ยวข้อง

เมื่อสิ้นสุดระยะเวลาที่จำเป็นต่อการประมวลผลข้อมูลส่วนบุคคลตามวัตถุประสงค์ที่ได้ระบุไว้หรือที่แจ้งให้ทราบ บริษัทฯ จะดำเนินการลบหรือทำลายข้อมูลส่วนบุคคลตามมาตรการคุ้มครองความมั่นคงปลอดภัยข้อมูลส่วนบุคคล และนโยบายคุ้มครองข้อมูลส่วนบุคคลที่บริษัทได้ประกาศใช้ภายในองค์กร

**5. การส่งหรือโอนข้อมูลส่วนบุคคลไปยังต่างประเทศ**

บริษัทฯ จะไม่ส่งหรือโอนข้อมูลส่วนบุคคลของท่านไปยังต่างประเทศ เว้นแต่บริษัทฯ จะได้รับความยินยอมจากท่าน หรือมีฐานอำนาจตามกฎหมายที่อนุญาตให้บริษัทฯ สามารถดำเนินการได้ ทั้งนี้ บริษัทฯ จะดำเนินการตามมาตรการคุ้มครองความมั่นคงปลอดภัยข้อมูลส่วนบุคคล และนโยบายคุ้มครองข้อมูลส่วนบุคคลที่บริษัทได้ประกาศใช้ภายในองค์กร

**6. สิทธิและการใช้สิทธิของเจ้าของข้อมูลส่วนบุคคล**

บริษัทฯ เคารพสิทธิของเจ้าของข้อมูลส่วนบุคลตามพรบฯ นี้ และท่านสามารถใช้สิทธิดังกล่าวได้ โดยติดต่อเจ้าหน้าที่คุ้มครองข้อมูลส่วนบุคคล และช่องทางการใช้สิทธิเจ้าของข้อมูลส่วนบุคคลที่ระบุไว้ในนโยบายคุ้มครองข้อมูลส่วนบุคคล ทั้งนี้ บริษัทฯ จะพิจารณาดำเนินการโดยเร็ว โดยไม่ช้าเกินกว่า 30 วัน เว้นแต่บริษัทฯ ไม่ได้รับ หรือได้รับไม่ครบถ้วน สำหรับข้อมูลที่จำเป็นในการพิจารณาดำเนินการตามคำขอใช้สิทธิจากท่าน

|  |  |
| --- | --- |
| **สิทธิของเจ้าของข้อมูลส่วนบุคคล** | **รายละเอียด** |
| สิทธิในการขอถอนความยินยอม | เมื่อบริษัทฯ ได้ประมวลผลข้อมูลส่วนบุคคลของท่านหลังจากได้ให้ความยินยอมจากท่านแล้ว ท่านในฐานะเจ้าของข้อมูลฯ มีสิทธิในเพิกถอนความยินยอมเมื่อใดก็ได้ ทั้งนี้ บริษัทฯ อาจจะประมวลผลข้อมูลส่วนบุคคลของท่านต่อไป ในกรณีที่บริษัทฯ สามารถอ้างฐานกฎหมายอื่นตามที่พรบฯ นี้  กรณีที่ถอนความยินยอม หากจะมีผลกระทบต่อการประมวลผลข้อมูลส่วนบุคคลของท่าน บริษัทฯ จะแจ้งให้ทราบ เพื่อดำเนินการยืนยันคำร้องขอใช้สิทธิอีกครั้งก่อน |
| สิทธิในการเข้าถึงและขอสำเนาข้อมูลส่วนบุคคล | ท่านมีสิทธิที่จะเข้าถึงและขอรับสำเนาข้อมูลส่วนบุคคลของตนที่บริษัทฯ รับผิดชอบอยู่ และมีสิทธิขอให้เปิดเผยถึงการได้มาซึ่งข้อมูลส่วนบุคคลที่ตนไม่ได้ให้ความยินยอม |
| สิทธิในการขอให้ส่งต่อ/โอนข้อมูลส่วนบุคคล | ท่านมีสิทธิขอให้บริษัทฯ ส่งหรือโอนข้อมูลส่วนบุคคลของท่าน ได้ในกรณีที่บริษัทฯ จัดให้ข้อมูลนั้นอยู่ในรูปแบบอิเล็กทรอนิกส์ ทั้งนี้ ข้อมูลส่วนบุคคลที่ขอใช้สิทธินั้น และการประมวลผลข้อมูลของผู้รับโอนนั้น จะดำเนินได้เฉพาะกรณีได้รับความยินยอมจากท่าน หรือมีความจำเป็นเพื่อประมวลผลข้อมูลในการปฏิบัติตามสัญญา |
| สิทธิในการคัดค้านการเก็บรวบรวม/ใช้/เปิดเผยข้อมูลของตน | ท่านมีสิทธิคัดค้านการเก็บรวบรวม ใช้ หรือเปิดเผยข้อมูลส่วนบุคคลได้ เว้นแต่เป็นการดำเนินการที่บริษัทฯ ต้องปฏิบัติตามกฎหมาย หรือบริษัทฯ ต้องใช้เป็นหลักฐานในการดำเนินคดีตามกฎหมาย |
| สิทธิในการขอให้ลบ/ทำลายหรือทำ ให้ข้อมูลนั้น ไม่เป็นข้อมูลส่วนบุคคล | ท่านมีสิทธิขอให้บริษัทฯ ลบ หรือทำลายข้อมูลส่วนบุคคล หรือทำให้ข้อมูลนั้นไม่สามารถระบุตัวตนของท่านได้ในกรณีบริษัทฯ ไม่มีความจำเป็นในการประมวลผลข้อมูลของท่านต่อไป ทั้งนี้บริษัทฯ อาจคัดค้านการใช้สิทธินั้นหากการเก็บรวบรวม ใช้ หรือเปิดเผยข้อมูลส่วนบุคคล เป็นกรณีที่บริษัทฯ ดำเนินการเพื่อปฏิบัติตามกฎหมาย หรือเป็นกรณีเพื่อใช้ประกอบการดำเนินคดีตามกฎหมายของบริษัทฯ |
| สิทธิในการขอให้ระงับการใช้ข้อมูลส่วนบุคคล | ท่านมีสิทธิที่จะขอให้บริษัทฯ ระงับการใช้ข้อมูลส่วนบุคคลของท่านชั่วคราว เช่น เมื่อท่านขอให้แก้ไขข้อมูลให้ถูกต้อง หรือเมื่อขอให้บริษัทฯ แสดงฐานกฎหมายในการประมวลผลข้อมูลตามกฎหมาย |
| สิทธิในการขอให้ดำเนินการให้ข้อมูลถูกต้องและเป็นปัจจุบัน | ท่านมีสิทธิขอให้บริษัทฯ ดำเนินการให้ข้อมูลส่วนบุคคลของท่านให้ถูกต้อง เป็นปัจจุบัน และสมบูรณ์ |
| สิทธิในการยื่นเรื่องร้องเรียน | ท่านมีสิทธิยื่นเรื่องร้องเรียนต่อสำนักงานคณะกรรมการคุ้มครองข้อมูลส่วนบุคคล หากเห็นว่าการประมวลผลข้อมูลส่วนบุคลของท่านไม่ชอบด้วยกฎหมาย หรือไม่เป็นไปตามพรบฯ นี้ |

**7. มาตรการรักษาความมั่นคงปลอดภัยของข้อมูลส่วนบุคคล**

บริษัทฯ ได้จัดทำมาตรการรักษาความมั่นคงปลอดภัยของข้อมูลส่วนบุคคลตามที่กำหนดไว้ในพรบฯ นี้ เพื่อให้การเก็บรวบรวม ใช้ หรือเปิดเผยข้อมูลส่วนบุคคลเป็นไปตามมาตรการดังกล่าวและบริษัทจะกำหนดแนวปฏิบัติเพื่อให้พนักงานปฏิบัติตามอย่างเคร่งครัด และกระบวนการตรวจสอบการปฏิบัติตามมาตรการดังกล่าว ทั้งนี้ เพื่อให้ท่านมีความมั่นใจว่าข้อมูลจะไม่สูญหาย ถูกทำลายโดยไม่ตั้งใจ ถูกเปิดเผย และนำไปใช้ผิดวัตถุประสงค์ หรือสามารถเข้าถึงได้โดยบุคคลที่ไม่ได้รับอนุญาตหรือไม่มีสิทธิ

**8. การติดต่อเจ้าหน้าที่คุ้มครองข้อมูลส่วนบุคคล**

หากท่านมีข้อสงสัย หรือต้องการสอบถามเกี่ยวกับนโยบายและการคุ้มครองข้อมูลส่วนบุคคลของบริษัทฯ หรือประสงค์จะสอบถามเกี่ยวกับการใช้สิทธิของเจ้าของข้อมูล ท่านสามารถติดต่อ เจ้าหน้าที่คุ้มครองข้อมูลส่วนบุคคล บริษัทเหล็กสยามยามาโตะจำกัด เลขที่ 9 ถนน I-7 นิคมอุตสาหกรรมมาบตาพุต อ.เมือง จ.ระยอง 21500 อีเมล: [**dpo.sys@syssteel.com**](mailto:dpo.sys@syssteel.com)

ประกาศความเป็นส่วนตัวฉบับนี้ ปรับปรุงครั้งล่าสุดเมื่อ [วัน เดือน ปี]

**ตัวอย่างวัตถุประสงค์การประมวลผล และฐานอำนาจในการประมวลผล**

**(เอกสารภายในบริษัทฯ ห้ามมิให้เปิดเผยแก่บุคคลภายนอก)**

|  |  |
| --- | --- |
| **วัตถุประสงค์การประมวลผล** | **ฐานอำนาจในการประมวลผล** |
| ธุรกรรมการซื้อขายสินค้าหรือบริการ   * เพื่อจัดส่งสินค้าหรือบริการตามสัญญา * เพื่อยืนยันตัวตนลูกค้า * เพื่อดำเนินการการร้องเรียนเกี่ยวกับสินค้าหรือบริการ * เพื่อดำเนินการการชำระค่าสินค้าหรือบริการ | * ฐานความยินยอมโดยชัดแจ้ง * ฐานสัญญา |
| บริการหลังการขายสินค้าหรือบริการแก่ลูกค้า   * เพื่อแจ้งข่าวสารเกี่ยวกับสินค้าหรือบริการ * เพื่อดำเนินการเกี่ยวกับระบบสมาชิก * เพื่อติดตามการร้องเรียนสินค้าหรือบริการของลูกค้า * เพื่อตอบสนองต่อการแจ้งของลูกค้าเกี่ยวข้องกับสินค้าหรือบริการ รวมทั้งเรื่องอื่นๆ เกี่ยวกับบริษัทฯ * เพื่อดำเนินการสำรวจความพึงพอใจหลังการซื้อสินค้าหรือบริการ รวมทั้งการประมวลผลข้อมูลของลูกค้า และการตอบสนองต่อความต้องการของลูกค้า * เพื่อเก็บรักษาข้อมูลการติดต่อของลูกค้า เพื่อติดต่อสอบถามเรื่องสินค้าหรือบริการ เพื่อปรับปรุงคุณภาพให้ดีขึ้น * เพื่อจัดกิจกรรมส่งเสริมการขาย หรือกิจกรรมสำหรับสมาชิกสินค้าหรือบริการของบริษัท | * ฐานความยินยอมอย่างชัดแจ้ง * ฐานสัญญา * ฐานหน้าที่ตามกฎหมาย * ฐานประโยชน์อันชอบธรรม |
| การพัฒนาธุรกิจ   * เพื่อสอบสวนปัญหาที่พบจากการใช้สินค้าหรือบริการ ไม่ว่าจะมีการแจ้งจากลูกค้าหรือไม่ * เพื่อค้นคว้าวิจัยปรับปรุงคุณภาพ หรือคิดค้นประเภทใหม่ สำหรับสินค้าหรือบริการของบริษัท * เพื่อวิเคราะห์พฤติกรรมของลูกค้า เพื่อนำเสนอสินค้าหรือบริการให้ตรงตามความต้องการที่แท้จริง หรือประโยชน์ในการใช้งานของลูกค้า | * ฐานปัองกันอันตรายแก่ชีวิต * ฐานประโยชน์อันชอบธรรม |
| การจัดการความเสี่ยงภัย   * เพื่อป้องกันการกระทำผิดกฎหมาย และบริหารจัดการความปลอดภัยของบริษัทฯ พนักงานของบริษัทฯ และบุคคลภายนอก เช่น การติดตั้งกล้องวงจรปิด * เพื่อปฏิบัติตามกฎหมาย และเพื่อป้องกันภยันตรายต่อสุขภาพ อนามัย และชีวิต เช่น การติดอุปกรณ์วัดอุณหภูมิของร่างการ * เพื่อบริหารจัดการความเสี่ยงภัยตามมาตรฐานสากล และตามกฎหมายที่เกี่ยวข้อง * เพื่อจัดเก็บเอกสารสำหรับการอ้างอิงเหตุการณ์หรือข้อเท็จจริงเกี่ยวกับภัยหรืออันตรายที่ตรวจพบ * เพื่อสอบสวน ค้นหา รายงาน และแสวงหาพยานหลักฐานเกี่ยวกับอาชญากรรมทางคอมพิวเตอร์ หรือทางการเงิน หรือทางเศรษฐกิจ หรือตามที่กฎหมายกำหนด * เพื่อการตรวจสอบภายในของบริษัทฯ * เพื่อปฏิบัติตามกฎระเบียบ หรือกฎหมาย | * ฐานประโยชน์อันชอบธรรม * ฐานหน้าที่ตามกฎหมาย |
| การตลาด   * เพื่อสำรวจ Demand หรือ Supply ของสินค้าหรือบริการที่มีลักษณะเหมือนกันหรือสามารถทดแทนสินค้าหรือบริการของบริษัทได้ * เพื่อดำเนินการใดๆ ด้านตลาด โดยผ่านสื่อสาร และระบบโทรคมนาคมประเภทต่างๆ * เพื่อเตรียมคำร้องเพื่อขอใช้มาตรการป้องกันหรือตอบโต้การทุ่มตลาด และมาตรการอื่นๆ ที่มีกฎหมายให้สิทธิ | * ฐานความยินยอม * ฐานประโยชน์อันชอบธรรม |